Yamoussoukro
Yamoussoukro je glavni grad Obale Slonovače. Ima oko 200.000 stanovnika (stanje 2005.) Grad se naglo razvija od 1983. kad je proglašen glavnim gradom (dotad je imao manje od 20.000 stanovnika). U Yamoussoukru je rođen dugogodišnji predsjednik Obale Slonovače Félix Houphouët-Boigny, koji je svoj rodni grad proglasio glavnim gradom. Najznačajnije djelatnosti stanovništva su: proizvodnja parfema i prerada ribe. U gradu se nalazi Bazilika Kraljice Mira, najveća crkva na svijetu.